title: Komission täytäntöönpanoasetus (EU) N:o 79/2012, annettu 31 päivänä tammikuuta 2012 , hallinnollisesta yhteistyöstä ja petosten torjunnasta arvonlisäverotuksen alalla annetun neuvoston asetuksen (EU) N:o 904/2010 eräiden säännösten täytäntöönpanoa koskevien yksityiskohtaisten sääntöjen vahvistamisesta

text:
               1.2.2012

               FI

               Euroopan unionin virallinen lehti

               L 29/13

         KOMISSION TÄYTÄNTÖÖNPANOASETUS (EU) N:o 79/2012,
   annettu 31 päivänä tammikuuta 2012,
   hallinnollisesta yhteistyöstä ja petosten torjunnasta arvonlisäverotuksen alalla annetun neuvoston asetuksen (EU) N:o 904/2010 eräiden säännösten täytäntöönpanoa koskevien yksityiskohtaisten sääntöjen vahvistamisesta
   (uudelleenlaadittu)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon hallinnollisesta yhteistyöstä ja petosten torjunnasta arvonlisäverotuksen alalla 7 päivänä lokakuuta 2010 annetun neuvoston asetuksen (EU) N:o 904/2010 (1) ja erityisesti sen 14, 32, 48 ja 49 artiklan sekä 51 artiklan 1 kohdan,
   sekä katsoo seuraavaa:

               (1)

               Petosten torjuntaan käytettävien välineiden parantamiseksi ja täydentämiseksi hallinnollisesta yhteistyöstä arvonlisäverotuksen alalla ja asetuksen (ETY) N:o 218/92 kumoamisesta 7 päivänä lokakuuta 2003 annettu neuvoston asetus (EY) N:o 1798/2003 (2) laadittiin uudelleen ja kumottiin asetuksella (EU) N:o 904/2010. Asetuksen (EU) N:o 904/2010 säännöt olisi otettava huomioon asetuksen (EU) N:o 904/2010 täytäntöönpanosäädöksissä.

               (2)

               Hallinnollisesta yhteistyöstä arvonlisäverotuksen alalla annetun neuvoston asetuksen (EY) N:o 1798/2003 eräiden säännösten täytäntöönpanoa koskevien yksityiskohtaisten sääntöjen vahvistamisesta 29 päivänä lokakuuta 2004 annettua komission asetusta 1925/2004 (3) on muutettu useita kertoja ja huomattavilta osilta. Koska mainittuun asetukseen on määrä tehdä lisää muutoksia asetuksen (EU) N:o 904/2010 antamisen vuoksi ja jotta tietojenvaihdosta olisi vain yksi sääntökokonaisuus, mainittu asetus olisi selkeyden vuoksi laadittava uudelleen asetuksen (EY) N:o 1798/2003 34 a ja 37 artiklan täytäntöönpanoa koskevista säännöistä neuvoston direktiivin 2008/9/EY mukaisen arvonlisäveron palauttamisen osalta 30 päivänä marraskuuta 2009 annetun komission asetuksen (EY) N:o 1174/2009 (4) kanssa.

               (3)

               Jäsenvaltioiden välisen tietojenvaihdon helpottamiseksi on tarpeen yksilöidä ilman edeltävää pyyntöä vaihdettavien tietojen tarkat luokat, tietojenvaihdon tiheys ja käytännön järjestelyt. Jos jäsenvaltiot aikovat olla osallistumatta tällaiseen vaihtoon, niiden olisi ilmoitettava siitä komissiolle asetuksen (EU) N:o 904/2010 14 artiklan 1 kohdan mukaisesti.

               (4)

               Asetuksen (EU) N:o 904/2010 51 artiklan mukaan tiedot on toimitettava veroviranomaisten välillä mahdollisuuksien mukaan sähköisesti. Sen vuoksi olisi säädettävä käytännön järjestelyistä ja teknisistä yksityiskohdista.

               (5)

               Käytännön järjestelyt olisi määritettävä laskutussääntöjä, muualle sijoittautuneisiin verovelvollisiin sovellettavissa erityisjärjestelmissä sovellettavia arvonlisäverokantoja ja yksityiskohtaisista säännöistä direktiivissä 2006/112/EY säädetyn arvonlisäveron palauttamiseksi palautusjäsenvaltioon sijoittautumattomille mutta toiseen jäsenvaltioon sijoittautuneille verovelvollisille 12 päivänä helmikuuta 2008 annetun neuvoston direktiivin 2008/9/EY (5) 9 artiklan 2 kohdassa tarkoitettuja sähköisesti koodattuja lisätietoja koskevien tietojen antamiselle.

               (6)

               Jotta varmistettaisiin, että jäsenvaltiot voivat tosiasiallisesti käyttää mahdollisuutta pyytää eräissä direktiivin 2008/9/EY säännöksissä säädettyjä tietoja, on tarpeen eritellä asiaankuuluvat yhdenmukaiset koodit, joita sovelletaan asiaankuuluvia tietoja vaihdettaessa, mukaan lukien tavat, joilla tällaisen vaihdon olisi tapahduttava asetuksen (EU) N:o 904/2010 mukaisesti.

               (7)

               Direktiivin 2008/9/EY 9 artiklan 2 kohdassa säädetään, että palautusjäsenvaltio voi vaatia hakijaa toimittamaan sähköisesti koodattuja lisätietoja kustakin direktiivin 2008/9/EY 9 artiklan 1 kohdassa esitetystä koodista siltä osin kuin tällaiset tiedot ovat tarpeellisia palautusjäsenvaltiossa sovellettavien, yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (6) mukaisten vähennysoikeutta koskevien rajoitusten vuoksi tai mainitun direktiivin 395 tai 396 artiklan nojalla palautusjäsenvaltiolle myönnetyn poikkeuksen soveltamisen vuoksi.

               (8)

               Asetuksen (EU) N:o 904/2010 48 artiklan 2 kohdan mukaisesti palautusjäsenvaltion toimivaltaisten viranomaisten on ilmoitettava sähköisesti muiden jäsenvaltioiden toimivaltaisille viranomaisille kaikki direktiivin 2008/9/EY 9 artiklan 2 kohdan nojalla vaatimansa tiedot.

               (9)

               Sen vuoksi olisi määriteltävä tekniset yksityiskohdat, joita sovelletaan direktiivin 2008/9/EY 9 artiklan 2 kohdan mukaisesti jäsenvaltioilta vaadittavien lisätietojen toimittamiseen. Erityisesti olisi täsmennettävä näiden tietojen toimittamisessa käytettävät koodit. Hallinnollisen yhteistyön pysyvä komitea on kehittänyt tämän asetuksen liitteessä III vahvistetut koodit direktiivin 2008/9/EY 9 artiklan 2 kohtaa sovellettaessa jäsenvaltioilta vaadittavien tietojen perusteella.

               (10)

               Hakijoita voidaan vaatia direktiivin 2008/9/EY 11 artiklan mukaisesti toimittamaan kuvaus liiketoiminnastaan käyttäen yhdenmukaistettuja koodeja. Tässä tarkoituksessa olisi käytettävä tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1893/2006 (7) 2 artiklan 1 kohdan d alakohdassa säädettyjä yleisesti käytettyjä koodeja.

               (11)

               Asetuksen (EU) N:o 904/2010 25 artiklan mukaan pyynnön vastaanottaneen viranomaisen on annettava pyynnön esittäneen viranomaisen pyynnöstä vastaanottajalle tiedoksi kaikki hallintoviranomaisten asiakirjat ja päätökset, jotka koskevat arvonlisäverolainsäädännön soveltamista pyynnön esittäneen viranomaisen kotipaikkajäsenvaltiossa.

               (12)

               Kun palautusjäsenvaltio pyytää direktiiviä 2008/9/EY sovellettaessa sijoittautumisjäsenvaltiota antamaan hakijalle tiedoksi päätökset ja asiakirjat, tiedonanto olisi tietosuojasyistä voitava tehdä asetuksen (EU) N:o 904/2010 2 artiklan 1 kohdan q alakohdassa määritellyn yhteinen tietoliikenneverkko / yhteinen järjestelmien rajapinta -järjestelmän (CCN/CSI) kautta.

               (13)

               Olisi vahvistettava säännöt, joilla pannaan täytäntöön muun muassa asetuksen (EU) N:o 904/2010 48 artikla palvelujen suorituspaikkaan, erityisjärjestelmiin ja arvonlisäveron palautusmenettelyyn liittyviä sääntöjä koskevan hallinnollisen yhteistyön käyttöönoton ja tiedonvaihdon osalta.

               (14)

               On tarpeen laatia luettelo tilastotiedoista, joita tarvitaan asetuksen (EU) N:o 904/2010 mukaisen arvion tekemiseksi.

               (15)

               Tässä asetuksessa säädetyt toimenpiteet ovat hallinnollisen yhteistyön pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Kohde
   Tässä asetuksessa vahvistetaan asetuksen (EU) N:o 904/2010 14, 32, 48 ja 49 artiklan sekä 51 artiklan 1 kohdan soveltamista koskevat yksityiskohtaiset säännöt.
   2 artikla
   Ilman edeltävää pyyntöä tapahtuvan tietojenvaihdon luokat
   Seuraavanlaiset tiedot vaihdetaan automaattisella tietojenvaihdolla asetuksen (EU) N:o 904/2003 13 artiklan mukaisesti:

               1)

               muualle sijoittautuneita verovelvollisia koskevat tiedot;

               2)

               uusia kuljetusvälineitä koskevat tiedot.

         3 artikla
   Ilman edeltävää pyyntöä tapahtuvan tietojenvaihdon alaluokat
   1.   Muualle sijoittautuneiden verovelvollisten osalta automaattinen tietojenvaihto koskee seuraavia:

               a)

               arvonlisäverotunnisteiden myöntämistä toiseen jäsenvaltioon sijoittautuneille verovelvollisille koskevat tiedot;

               b)

               verovelvollisille, jotka eivät ole sijoittautuneet palautusjäsenvaltioon vaan johonkin toiseen jäsenvaltioon, direktiivin 2008/9/EY nojalla myönnettyjä alv-palautuksia koskevat tiedot.

         2.   Uusien kuljetusvälineiden osalta automaattinen tietojenvaihto koskee seuraavia:

               a)

               tiedot direktiivin 2006/112/EY 9 artiklan 2 kohdan nojalla verovelvollisina pidettävien, arvonlisäverovelvolliseksi rekisteröityjen henkilöiden mainitun direktiivin 2 artiklan 2 kohdan a ja b alakohdassa määriteltyjen uusien kulkuneuvojen kaupasta, johon sovelletaan mainitun direktiivin 138 artiklan 2 kohdan a alakohdan mukaista poikkeusta;

               b)

               tiedot muiden kuin a alakohdassa tarkoitettujen arvonlisäverovelvolliseksi rekisteröityjen henkilöiden harjoittamaan direktiivin 2006/112/EY 2 artiklan 2 kohdan a ja b alakohdassa määriteltyjen uusien veneiden ja ilma-alusten kaupasta, johon sovelletaan mainitun direktiivin 138 artiklan 2 kohdan a alakohdan mukaista poikkeusta ja jonka kohteena ovat arvonlisäverovelvolliseksi rekisteröimättömät henkilöt;

               c)

               tiedot muiden kuin a alakohdassa tarkoitettujen arvonlisäverovelvolliseksi rekisteröityneiden henkilöiden harjoittamaan direktiivin 2006/112/EY 2 artiklan 2 kohdan a ja b alakohdassa määriteltyjen uusien moottorikäyttöisten maakulkuneuvojen kaupasta, johon sovelletaan mainitun direktiivin 138 artiklan 2 kohdan a alakohdan mukaista poikkeusta ja jonka kohteena ovat arvonlisäverorekisteriin rekisteröimättömät henkilöt.

         4 artikla
   Ilmoitus siitä, että ilman edeltävää pyyntöä tapahtuvaan tietojenvaihtoon ei osallistuta
   Asetuksen (EU) N:o 904/2001 14 artiklan 1 kohdan toisen alakohdan mukaisesti jokaisen jäsenvaltion on ilmoitettava viimeistään 20 päivänä toukokuuta 2012 komissiolle kirjallisesti, aikooko se olla osallistumatta tämän asetuksen 2 ja 3 artiklassa tarkoitettuun yhtä tai useampaa tietoluokkaa tai alaluokkaa koskevaan automaattiseen tietojenvaihtoon. Komissio toimittaa muille jäsenvaltioille tiedot siitä, mihin luokkiin jäsenvaltio ei osallistu.
   5 artikla
   Tietojenvaihdon säännöllisyys
   Jos käytetään automaattista tietojenvaihtojärjestelmää, 2 ja 3 artiklassa tarkoitettuja luokkia ja ala-luokkia koskevat tiedot on annettava heti, kun ne saadaan, ja joka tapauksessa kolmen kuukauden kuluessa sen kalenterineljänneksen päättymisestä, jona kyseiset tiedot saatiin.
   6 artikla
   Tietojen toimittaminen
   1.   Asetuksen (EU) N:o 904/2010 mukaisesti annettavat tiedot on mahdollisuuksien mukaan toimitettava sähköisesti CCN/CSI-järjestelmällä, lukuun ottamatta seuraavia:

               a)

               asetuksen (EU) N:o 904/2010 25 artiklassa tarkoitetut tiedoksiantamispyynnöt sekä asiakirjat ja päätökset, joiden tiedoksiantoa pyydetään;

               b)

               asetuksen (EU) N:o 904/2010 9 artiklan nojalla annettavat alkuperäiset asiakirjat.

         2.   Jäsenvaltioiden toimivaltaiset viranomaiset voivat sopia toimittavansa 1 kohdan a ja b alakohdassa tarkoitetut tiedot sähköisesti.
   7 artikla
   Verovelvollisille annettavat tiedot
   1.   Jäsenvaltioiden on annettava tämän asetuksen liitteessä I mainitut laskutusta koskevat yksityiskohtaiset tiedot asetuksen (EU) N:o 904/2010 32 artiklan mukaisesti komission perustaman verkkoportaalin kautta.
   2.   Komissio antaa 1 kohdassa tarkoitetun verkkoportaalin sellaisten jäsenvaltioiden käyttöön, jotka ovat valinneet seuraavien lisätietojen julkaisemisen:

               a)

               liitteessä II luetellut tiedot laskujen tallettamisesta;

               b)

               jäsenvaltioiden direktiivin 2008/9/EY 9 artiklan 2 kohdan nojalla edellyttämät sähköisesti koodatut lisätiedot;

               c)

               31 päivään joulukuuta 2014 asti asetuksen (EU) N:o 904/2010 42 artiklan toisessa kohdassa tarkoitettu yleinen verokanta;

               d)

               1 päivästä tammikuuta 2015 alkaen asetuksen (EU) N:o 904/2010 47 artiklan toisessa kohdassa tarkoitettu televiestintä-, radio- ja televisiolähetyspalvelujen sekä sähköisten palvelujen suorittamiseen sovellettava verokanta.

         8 artikla
   Alv-palautusten yhteydessä vaihdettavat tiedot
   Kun palautusjäsenvaltio antaa toisille jäsenvaltioille tiedoksi, että se pyytää direktiivin 2008/9/EY 9 artiklan 2 kohdassa tarkoitettuja sähköisesti koodattuja lisätietoja, näitä tietoja toimitettaessa on käytettävä tämän asetuksen liitteessä III mainittuja koodeja.
   9 artikla
   Alv-palautusten yhteydessä vaihdettava liiketoiminnan kuvaus
   Kun palautusjäsenvaltio pyytää direktiivin 2008/9/EY 11 artiklassa tarkoitettua hakijan liiketoiminnan kuvausta, nämä tiedot on annettava asetuksen (EY) N:o 1893/2006 2 artiklan 1 kohdan d alakohdassa tarkoitetulla NACE Rev. 2 -koodien neljännellä tasolla.
   10 artikla
   Alv-palautukseen liittyvien asiakirjojen ja päätösten tiedoksi antaminen
   Kun palautusjäsenvaltio pyytää vastaanottajan sijoittautumisjäsenvaltiota antamaan vastaanottajalle tiedoksi direktiivin 2008/9/EY mukaiseen palautukseen liittyvät päätökset ja asiakirjat, tiedonantopyyntö voidaan toimittaa asetuksen (EU) N:o 904/2010 2 artiklan 1 kohdan q alakohdassa määritellyn yhteinen tietoliikenneverkko/yhteinen järjestelmien rajapinta -järjestelmän (CCN/CSI) kautta.
   11 artikla
   Tilastot
   Asetuksen (EU) N:o 904/2010 49 artiklan 3 kohdassa tarkoitettu luettelo tilastotiedoista on liitteessä IV.
   Jokaisen jäsenvaltion on ennen kunkin vuoden 30 päivää huhtikuuta ilmoitettava ensimmäisessä kohdassa tarkoitetut tilastotiedot komissiolle sähköisesti liitteessä IV olevaa mallia noudattaen.
   12 artikla
   Kansallisista säännöksistä ilmoittaminen
   Jäsenvaltioiden on toimitettava komissiolle kirjallisina ne keskeiset kansalliset säännökset, joita ne soveltavat tässä asetuksessa tarkoitetuista kysymyksistä.
   Komissio ilmoittaa nämä toimenpiteet muille jäsenvaltioille.
   13 artikla
   Kumoaminen
   Kumotaan asetukset (EY) N:o 1925/2004 ja (EY) N:o 1174/2009.
   Viittauksia kumottuihin asetuksiin pidetään viittauksina tähän asetukseen liitteessä VI olevan vastaavuustaulukon mukaisesti.
   14 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä tammikuuta 2012.

            Komission puolesta

         José Manuel BARROSO

            Puheenjohtaja

      (1)  EUVL L 268, 12.10.2010, s. 1.

      (2)  EUVL L 264, 15.10.2003, s. 1.

      (3)  EUVL L 331, 5.11.2004, s. 13.

      (4)  EUVL L 314, 1.12.2009, s. 50.

      (5)  EUVL L 44, 20.2.2008, s. 23.

      (6)  EUVL L 347, 11.12.2006, s. 1.

      (7)  EUVL L 393, 30.12.2006, s. 1.

      LIITE I

         Asetuksen (EY) N:o 904/2010 32 artiklan mukaiset laskutusta koskevat yksityiskohtaiset tiedot

      1.   Laskujen laatiminen

      Direktiivin 2006/112/EY 221 artiklan 1 kohta – laskujen vaatiminen

                  Q1.

                  Missä olosuhteissa laskut vaaditaan?

                  Q2.

                  Jos laskut vaaditaan, ovatko laskut yksinkertaistettuja vai tavanomaisia laskuja?

            Direktiivin 2006/112/EY 221 artiklan 2 kohta – verosta vapautetut rahoitus- ja vakuutuspalvelut

                  Q3.

                  Vaaditaanko lasku verosta vapautetuista rahoitus- ja vakuutuspalveluista?

                  Q4.

                  Jos kyllä, vaaditaanko yksinkertaistettu vai tavanomainen lasku?

            Direktiivin 2006/112/EY 221 artiklan 3 kohta – verosta vapautetut luovutukset ja suoritukset

                  Q5.

                  Mistä verosta vapautetuista luovutuksista ja suorituksesta ei vaadita laskua, vai vaaditaanko se niistä kaikista?

            2.   Laskun laatimisen määräaika

      Direktiivin 2006/112/EY 222 artikla – määräajan asettaminen laskun laatimiselle

                  Q6.

                  Onko laskujen laatimiselle asetettu määräaikaa muulloin kuin silloin, kun kyseessä ovat yhteisön sisäiset luovutukset ja suoritukset tai käännetyn verovelvollisuuden alaiset rajat ylittävät palvelusuoritukset?

                  Q7.

                  Jos on, mihin mennessä lasku on laadittava?

            3.   Kokoomalaskut

      Direktiivin 2006/112/EY 223 artikla – kokoomalaskujen laatimisen määräaika

                  Q8.

                  Voidaanko kokoomalaskuja laatia luovutuksista ja suorituksista, jotka tulevat verotettaviksi yli yhden kalenterikuukauden aikana? Tämä ei koske yhteisön sisäisiä luovutuksia ja suorituksia eikä käännetyn verovelvollisuuden alaisia rajat ylittäviä palvelusuorituksia.

                  Q9.

                  Jos voidaan, millaista määräaikaa noudatetaan?

            4.   Itselaskutuksella laadittavat laskut

      Direktiivin 2006/112/EY 224 artikla – verovelvollisen nimissä ja puolesta itselaskutuksella laadittavat laskut

                  Q10.

                  Onko itselaskutuksella laadittavat laskut pakko laatia luovutuksen tai suorituksen toteuttavan verovelvollisen nimissä ja puolesta?

            5.   Laskujen ulkoistaminen EU:n ulkopuolisille kolmansille tahoille

      Direktiivin 2006/112/EY 225 artikla – ehtojen asettaminen EU:n luovuttajien ja suorittajien puolesta laskuja laativille EU:n ulkopuolisille kolmansille tahoille

                  Q11.

                  Onko asetettu ehtoja sille, että laskut ulkoistetaan EU:n ulkopuolelle sijoittautuneille kolmansille tahoille?

                  Q12.

                  Jos on, mitä nämä ehdot ovat?

            6.   Laskujen sisältö

      Direktiivin 2006/112/EY 227 artikla – vaatimus ilmoittaa asiakkaan arvonlisäverotunniste

                  Q13.

                  Onko asiakkaan arvonlisäverotunniste ilmoitettava laskussa silloin, kun kyseessä ei ole yhteisön sisäinen tavaraluovutus eikä käänteisen verovelvollisuuden alainen tavaraluovutus tai palvelusuoritus?

                  Q14.

                  Jos on, missä olosuhteissa asiakkaan arvonlisäverotunniste on ilmoitettava laskussa?

            Direktiivin 2006/112/EY 230 artikla – alv-laskuissa käytettävä valuutta

                  Q15.

                  Kun alv:n määrä on muunnettu kansalliseksi valuutaksi Euroopan keskuspankin valuuttakurssia käyttäen, onko tämä ilmoitettava?

            Direktiivin 2006/112/EY 239 artikla – verorekisterinumeron käyttö

                  Q16.

                  Annetaanko arvonlisäverotunniste, jos luovuttaja, suorittaja tai asiakas ei suorita yhteisöhankintoja eikä yhteisön sisäisiä tavaraluovutuksia tai palvelusuorituksia eikä kyseessä ole etämyynti?

            Direktiivin 2006/112/EY 240 artikla – arvonlisäverotunnisteen ja verorekisterinumeron käyttö

                  Q17.

                  Kun sekä arvonlisäverotunniste että verorekisterinumero on annettu, missä olosuhteissa toinen tai molemmat niistä on ilmoitettava laskussa?

            7.   Paperilaskut ja sähköiset laskut

      Direktiivin 2006/112/EY 235 artikla – EU:n ulkopuolella laaditut sähköiset laskut

                  Q18.

                  Onkos kolmannessa maassa laadituille sähköisille laskuille asetettu ehtoja?

                  Q19.

                  Jos on, mitä nämä ehdot ovat?

            8.   Yksinkertaistetut laskut

      Direktiivin 2006/112/EY 238 artikla – yksinkertaistettujen laskujen käyttö

                  Q20.

                  Missä olosuhteissa yksinkertaistettuja laskuja saadaan käyttää?

            Direktiivin 2006/112/EY 226 b artikla – yksinkertaistetuissa laskuissa vaadittavat tiedot

                  Q21.

                  Mitä tietoja on ilmoitettava yksinkertaistetuissa laskuissa?

      LIITE II

         Laskujen tallettamista koskevat tiedot, jotka jäsenvaltiot voivat antaa verkkoportaalissa

      Direktiivin 2006/112/EY 245 artikla – talletuspaikka

                  Q1.

                  Jos talletuspaikka ei sijaitse jäsenvaltiossa, onko talletuspaikka ilmoitettava?

                  Q2.

                  Jos on, miten tämä ilmoitus tehdään?

                  Q3.

                  Voidaanko paperilaskut tallettaa jäsenvaltion ulkopuolella?

            Direktiivin 2006/112/EY 247 artiklan 1 kohta – talletusaika

                  Q4.

                  Mitkä ovat laskujen talletusajat?

            Direktiivin 2006/112/EY 247 artiklan 2 kohta – talletusmuoto

                  Q5.

                  Voidaanko paperilaskut tallettaa sähköisesti?

                  Q6.

                  Voidaanko sähköiset laskut tallettaa paperimuodossa?

                  Q7.

                  Onko sähköisesti talletettujen laskujen sisällön alkuperän, aitouden ja eheyden takaavat tiedot säilytettävä silloin, kun käytetään sähköistä allekirjoitusta tai organisaatioiden välistä tiedonsiirtoa (EDI)?

            Direktiivin 2006/112/EY 247 artiklan 3 kohta – talletus kolmannessa maassa

                  Q8.

                  Voidaanko laskut tallettaa kolmannessa maassa?

                  Q9.

                  Jos voidaan, millaisin edellytyksin?

      LIITE III

         Asetuksen (EU) N:o 904/2010 48 artiklan 2 kohdan mukaisessa tietojen toimittamisessa käytettävät koodit

                     Koodi 1.   Polttoaine

                              1.1

                              Polttoaine kulkuneuvoihin, joiden massa on yli 3 500 kg ja joissa ei kuljeteta maksavia matkustajia

                              1.1

                              Bensiini

                              1.1.2

                              Dieselöljy

                              1.1.3

                              Nestekaasu

                              1.1.4

                              Maakaasu

                              1.1.5

                              Biopolttoaine

                              1.2

                              Polttoaine kulkuneuvoihin, joiden massa on enintään 3 500 kg ja joissa ei kuljeteta maksavia matkustajia

                              1.2.1

                              Bensiini

                              1.2.2

                              Dieselöljy

                              1.2.3

                              Nestekaasu

                              1.2.4

                              Maakaasu

                              1.2.5

                              Biopolttoaine

                              1.2.6

                              PKW

                              1.2.7

                              LKW

                              1.3

                              Polttoaine kulkuneuvoihin, joissa kuljetetaan maksavia matkustajia

                              1.3.1

                              Bensiini

                              1.3.2

                              Dieselöljy

                              1.3.3

                              Nestekaasu

                              1.3.4

                              Maakaasu

                              1.3.5

                              Biopolttoaine

                              1.4

                              Erityisesti testiajoneuvoissa käytettävä polttoaine

                              1.5

                              Kulkuneuvojen tai koneiden voitelussa käytettävät öljytuotteet

                              1.6

                              Jälleenmyyntiä varten ostettu polttoaine

                              1.7

                              Polttoaine tavaraliikenneajoneuvoihin

                              1.8

                              Polttoaine henkilö- ja monikäyttöautoihin

                              1.8.1

                              Pelkästään yrityskäytössä

                              1.8.2

                              Käyttö osittain ammattimaisessa henkilökuljetuksessa, ajo-opetuksessa tai vuokrauksessa

                              1.8.3

                              Osittain muussa kuin 1.8.2 kohdassa tarkoitetussa käytössä

                              1.9

                              Polttoaine moottoripyöriin, matkailuvaunuihin ja huvi- tai urheilukäyttöön tarkoitettuihin ajoneuvoihin sekä ilma-aluksiin, joiden massa on alle 1 550 kg

                              1.9.1

                              Käyttö ammattimaisessa henkilökuljetuksessa, ajo-opetuksessa tai vuokrauksessa

                              1.9.2

                              Yrityskäytössä

                              1.10

                              Polttoaine koneisiin ja maataloustraktoreihin

                              1.10.1

                              Bensiini

                              1.10.2

                              Dieselöljy

                              1.10.3

                              Nestekaasu

                              1.10.4

                              Maakaasu

                              1.10.5

                              Biopolttoaine

                              1.11

                              Polttoaine henkilöliikenneajoneuvoihin, joissa on alle 9 matkustajapaikkaa, tai vuokra-autoihin

                              1.11.1

                              Bensiini

                              1.11.2

                              Dieselöljy

                              1.11.3

                              Nestekaasu

                              1.11.4

                              Maakaasu

                              1.11.5

                              Biopolttoaine

                              1.12

                              Polttoaine muihin kuin 1.8 ja 1.9 kohdan henkilöliikenneajoneuvoihin

                              1.13

                              Polttoaine kulkuneuvoihin, joihin ei sovelleta vähennysoikeuden rajoituksia

                              1.14

                              Polttoaine kulkuneuvoihin, joihin sovelletaan vähennysoikeuden rajoitusta

                     Koodi 2.   Kulkuneuvon vuokraus

                              2.1

                              Sellaisten kulkuneuvojen vuokraus, joiden massa on yli 3 500 kg ja joissa ei kuljeteta maksavia matkustajia

                              2.2

                              Sellaisten kulkuneuvojen vuokraus, joiden massa on enintään 3 500 kg ja joissa ei kuljeteta maksavia matkustajia

                              2.2.1

                              Yhtäjaksoisesti yli kuuden kuukauden ajaksi

                              2.2.2

                              Yhtäjaksoisesti enintään kuuden kuukauden ajaksi

                              2.2.3

                              PKW

                              2.2.4

                              LKW

                              2.3

                              Sellaisten kulkuneuvojen vuokraus, joissa kuljetetaan maksavia matkustajia

                              2.3.1

                              Yhtäjaksoisesti yli kuuden kuukauden ajaksi

                              2.3.2

                              Yhtäjaksoisesti enintään kuuden kuukauden ajaksi

                              2.4

                              Tavaraliikenneajoneuvojen vuokraus

                              2.5

                              Henkilö- ja monikäyttöautojen vuokraus

                              2.5.1

                              Pelkästään yrityskäytössä

                              2.5.2

                              Käyttö osittain ammattimaisessa henkilökuljetuksessa tai ajo-opetuksessa

                              2.5.3

                              Osittain muussa kuin 2.5.2 kohdassa tarkoitetussa käytössä

                              2.6

                              Moottoripyörien, matkailuvaunujen ja huvi- tai urheilukäyttöön tarkoitettujen ajoneuvojen sekä sellaisten ilma-alusten, joiden massa on alle 1 550 kg, vuokraus

                              2.6.1

                              Käyttö ammattimaisessa henkilökuljetuksessa tai ajo-opetuksessa

                              2.6.2

                              Muussa yrityskäytössä

                              2.7

                              M1-luokan henkilöautojen vuokraus

                              2.8

                              Sellaisten henkilöliikenneajoneuvojen vuokraus, joissa on yli 9 matkustajapaikkaa

                              2.9

                              Sellaisten henkilöliikenneajoneuvojen vuokraus, joissa on alle 9 matkustajapaikkaa

                              2.9.1

                              Käyttö kaupallisessa liikenteessä

                              2.9.2

                              Käyttö muussa kuin kaupallisessa liikenteessä

                              2.10

                              Sellaisten kulkuneuvojen vuokraus, joihin ei sovelleta vähennysoikeuden rajoituksia

                              2.11

                              Sellaisten kulkuneuvojen vuokraus, joihin sovelletaan vähennysoikeuden rajoitusta

                              2.12

                              Muiden kuin 2.5 ja 2.6 kohdassa tarkoitettujen kulkuneuvojen vuokraus

                     Koodi 3.   Kulkuneuvoihin liittyvät kustannukset (muut kuin koodeissa 1 ja 2 tarkoitetut tavarat ja palvelut)

                              3.1

                              Sellaisiin kulkuneuvoihin liittyvät kustannukset, joiden massa on yli 3 500 kg ja joissa ei kuljeteta maksavia matkustajia

                              3.1.1

                              Sellaisten kulkuneuvojen osto, joiden massa on yli 3 500 kg ja joissa ei kuljeteta maksavia matkustajia

                              3.1.2

                              Sellaisten kulkuneuvojen huolto, joiden massa on yli 3 500 kg ja joissa ei kuljeteta maksavia matkustajia

                              3.1.3

                              Sellaisiin kulkuneuvoihin liittyvien tarvikkeiden osto ja asennus, joiden massa on yli 3 500 kg ja joissa ei kuljeteta maksavia matkustajia

                              3.1.4

                              Sellaisten kulkuneuvojen autotallissa säilyttäminen tai pysäköinti, joiden massa on yli 3 500 kg ja joissa ei kuljeteta maksavia matkustajia

                              3.1.5

                              Muut sellaisiin kulkuneuvoihin liittyvät kustannukset, joiden massa on yli 3 500 kg ja joissa ei kuljeteta maksavia matkustajia

                              3.2

                              Sellaisiin kulkuneuvoihin liittyvät kustannukset, joiden massa on enintään 3 500 kg ja joissa ei kuljeteta maksavia matkustajia

                              3.2.1

                              Sellaisten kulkuneuvojen osto, joiden massa on enintään 3 500 kg ja joissa ei kuljeteta maksavia matkustajia

                              3.2.2

                              Sellaisten kulkuneuvojen huolto, joiden massa on enintään 3 500 kg ja joissa ei kuljeteta maksavia matkustajia

                              3.2.3

                              Sellaisiin kulkuneuvoihin liittyvien tarvikkeiden osto ja asennus, joiden massa on enintään 3 500 kg ja joissa ei kuljeteta maksavia matkustajia

                              3.2.4

                              Sellaisten kulkuneuvojen autotallissa säilyttäminen tai pysäköinti, joiden massa on enintään 3 500 kg ja joissa ei kuljeteta maksavia matkustajia

                              3.2.5

                              Muut sellaisiin kulkuneuvoihin liittyvät kustannukset, joiden massa on enintään 3 500 kg ja joissa ei kuljeteta maksavia matkustajia

                              3.2.6

                              PKW

                              3.2.7

                              LKW

                              3.3

                              Sellaisiin kulkuneuvoihin liittyvät kustannukset, joissa kuljetetaan maksavia matkustajia

                              3.3.1

                              Sellaisten kulkuneuvojen osto, joissa kuljetetaan maksavia matkustajia

                              3.3.2

                              Sellaisten kulkuneuvojen huolto, joissa kuljetetaan maksavia matkustajia

                              3.3.3

                              Sellaisiin kulkuneuvoihin liittyvien tarvikkeiden osto ja asennus, joissa kuljetetaan maksavia matkustajia

                              3.3.4

                              Sellaisten kulkuneuvojen säilyttäminen autotallissa tai pysäköinti, joissa kuljetetaan maksavia matkustajia

                              3.3.5

                              Muut sellaisiin kulkuneuvoihin liittyvät kustannukset, joissa kuljetetaan maksavia matkustajia

                              3.4

                              Tavaraliikenneajoneuvoihin liittyvät kustannukset

                              3.4.1

                              Tavaraliikenneajoneuvojen osto

                              3.4.2

                              Tavaraliikenneajoneuvojen huolto

                              3.4.3

                              Tavaraliikenneajoneuvojen autotallissa säilyttäminen tai pysäköinti

                              3.4.4

                              Muut kuin 3.4.1, 3.4.2 ja 3.4.3 kohdassa tarkoitetut tavaraliikenneajoneuvoihin liittyvät kustannukset

                              3.5

                              Henkilö- ja monikäyttöautojen huolto

                              3.5.1

                              Pelkästään yrityskäytössä

                              3.5.2

                              Käyttö osittain ammattimaisessa henkilökuljetuksessa, ajo-opetuksessa tai vuokrauksessa

                              3.5.3

                              Osittain muussa kuin 3.5.2 kohdassa tarkoitetussa yrityskäytössä

                              3.6

                              Moottoripyörien, matkailuvaunujen ja huvi- tai urheilukäyttöön tarkoitettujen ajoneuvojen sekä sellaisten ilma-alusten, joiden massa on yli 1 550 kg, huolto

                              3.6.1

                              Käyttö ammattimaisessa henkilökuljetuksessa, ajo-opetuksessa tai vuokrauksessa

                              3.6.2

                              Muussa yrityskäytössä

                              3.7

                              Muut kuin henkilö- ja monikäyttöautojen huoltoon, autotallissa säilyttämiseen ja pysäköintiin liittyvät kustannukset

                              3.7.1

                              Pelkästään yrityskäytössä

                              3.7.2

                              Käyttö osittain ammattimaisessa henkilökuljetuksessa, ajo-opetuksessa tai vuokrauksessa

                              3.7.3

                              Osittain muussa kuin 3.7.2 kohdassa tarkoitetussa käytössä

                              3.8

                              Muut kuin moottoripyörien, matkailuvaunujen ja huvi- tai urheilukäyttöön tarkoitettujen ajoneuvojen sekä sellaisten ilma-alusten, joiden massa on yli 1 550 kg, huoltoon, autotallissa säilyttämiseen ja pysäköintiin liittyvät kustannukset

                              3.8.1

                              Käyttö ammattimaisessa henkilökuljetuksessa, ajo-opetuksessa, vuokrauksessa tai jälleenmyynnissä

                              3.8.2

                              Muussa yrityskäytössä

                              3.9

                              M1-luokan henkilöautojen osto

                              3.10

                              M1-luokan henkilöautoihin liittyvien tarvikkeiden osto sekä niiden kokoonpano ja asennus

                              3.11

                              Sellaisiin henkilöliikenneajoneuvoihin, joissa on yli 9 matkustajapaikkaa, tai tavaraliikenneajoneuvoihin liittyvät kustannukset

                              3.12

                              Sellaisiin henkilöliikenneajoneuvoihin liittyvät kustannukset, joissa on alle 9 matkustajapaikkaa ja joita käytetään kaupallisessa liikenteessä

                              3.13

                              Sellaisiin kulkuneuvoihin liittyvät kustannukset, joihin ei sovelleta vähennysoikeuden rajoituksia

                              3.14

                              Sellaisiin kulkuneuvoihin liittyvät kustannukset, joihin sovelletaan vähennysoikeuden rajoitusta

                              3.15

                              Sellaisten henkilöliikenneajoneuvojen, jotka eivät ole henkilö- ja monikäyttöautoja, moottoripyörien, matkailuvaunujen ja huvi- tai urheilukäyttöön tarkoitettujen ajoneuvojen sekä sellaisten ilma-alusten, joiden massa on yli 1 550 kg, huolto

                              3.16

                              Henkilöliikenneajoneuvojen autotallissa säilyttäminen tai pysäköinti

                              3.17

                              Muut kuin sellaisten henkilöliikenneajoneuvojen, jotka eivät ole henkilö- ja monikäyttöautoja, moottoripyörien, matkailuvaunujen ja huvi- tai urheilukäyttöön tarkoitettujen ajoneuvojen sekä sellaisten ilma-alusten, joiden massa on yli 1 550 kg, huoltoon, autotallissa säilyttämiseen tai pysäköintiin liittyvät kustannukset

                     Koodi 4.   Tiemaksut ja tienkäyttömaksut

                              4.1

                              Sellaisten kulkuneuvojen tiemaksut, joiden massa on yli 3 500 kg ja joissa ei kuljeteta maksavia matkustajia

                              4.2

                              Sellaisten kulkuneuvojen tiemaksut, joiden massa on enintään 3 500 kg ja joissa ei kuljeteta maksavia matkustajia

                              4.2.1

                              PKW

                              4.2.2

                              LKW

                              4.3

                              Sellaisten kulkuneuvojen tiemaksut, joissa kuljetetaan maksavia matkustajia

                              4.4

                              Kaikkien Ison-Beltin siltaa käyttävien kulkuneuvojen tiemaksut

                              4.5

                              Kaikkien Öresundin siltaa käyttävien kulkuneuvojen tiemaksut

                              4.6

                              Sellaisten kulkuneuvojen tiemaksut, joissa kuljetetaan maksavia matkustajia ja joissa on yli 9 matkustajapaikkaa

                              4.7

                              Sellaisten kulkuneuvojen tiemaksut, joissa kuljetetaan maksavia matkustajia ja joissa on alle 9 matkustajapaikkaa

                              4.8

                              Konferenssien, messujen, näyttelyjen tai kongressien yhteydessä käytettävien ajoneuvojen tiemaksut

                              4.8.1

                              Tapahtuman järjestäjän osalta

                              4.8.2

                              Tapahtuman osallistujan osalta, kun kustannukset ovat suoraan järjestäjän veloittamia

                     Koodi 5.   Matkakustannukset, kuten taksimaksut, julkisen liikenteen maksut

                              5.1

                              Verovelvollisen tai verovelvollisen työntekijän pääsymaksut

                              5.2

                              Jonkun muun henkilön kuin verovelvollisen tai verovelvollisen työntekijän matkakustannukset

                              5.3

                              Verovelvollisen tai verovelvollisen työntekijän matkakustannukset konferenssien, messujen, näyttelyjen tai kongressien yhteydessä

                              5.3.1

                              Tapahtuman järjestäjän osalta

                              5.3.2

                              Tapahtuman osallistujan osalta, kun kustannukset ovat suoraan järjestäjän veloittamia

                     Koodi 6.   Majoitus

                              6.1

                              Verovelvollisen tai verovelvollisen työntekijän asumiseen ja majoitukseen liittyvät kustannukset

                              6.2

                              Muun henkilön kuin verovelvollisen tai verovelvollisen työntekijän asumiseen ja majoitukseen liittyvät kustannukset

                              6.3

                              Elinkeinonsa tai ammattinsa harjoittamiseen liittyviin konferensseihin osallistuvan verovelvollisen tai verovelvollisen työntekijän asumiseen ja majoitukseen liittyvät kustannukset

                              6.4

                              Verovelvollisen tai verovelvollisen työntekijän asumiseen ja majoitukseen liittyvät kustannukset konferenssien, messujen, näyttelyjen tai kongressien yhteydessä

                              6.4.1

                              Tapahtuman järjestäjän osalta

                              6.4.2

                              Tapahtuman osallistujan osalta, kun kustannukset ovat suoraan järjestäjän veloittamia

                              6.5

                              Tavaroiden luovutuksesta tai palvelujen suorittamisesta vastaavan verovelvollisen työntekijän asumiseen ja majoitukseen liittyvät kustannukset

                              6.6

                              Asumiseen ja majoitukseen liittyvät kustannukset jatkoluovutuksen yhteydessä

                              6.7

                              Muut kuin 6.5 ja 6.6 kohdassa tarkoitetut majoitukseen liittyvät kustannukset

                     Koodi 7   Ruoka, juomat ja ravintolapalvelut

                              7.1

                              Hotelleissa, baareissa, ravintoloissa ja täyshoitoloissa tarjotut ruoat ja juomat, myös aamiainen

                              7.1.1

                              Verovelvollisen tai verovelvollisen työntekijän osalta

                              7.1.2

                              Jonkun muun henkilön kuin verovelvollisen tai verovelvollisen työntekijän pääsymaksut

                              7.2

                              Konferensseissa, messuilla, näyttelyissä tai kongresseissa tarjotut ruoat ja juomat

                              7.2.1

                              Tapahtuman järjestäjän osalta

                              7.7.2

                              Tapahtuman osallistujan osalta, kun kustannukset ovat suoraan järjestäjän veloittamia

                              7.3

                              Tavaroiden luovutuksesta tai palvelujen suorittamisesta vastaavalle verovelvollisen työntekijälle tarjotut ruoat ja juomat

                              7.4

                              Jatkoluovutusta varten ostetut ravintolapalvelut

                              7.5

                              Muiden kuin 7.2, 7.3 ja 7.4 kohdassa tarkoitettujen ruokien, juomien tai ravintolapalvelujen osto

                     Koodi 8.   Messujen ja näyttelyjen pääsymaksut

                              8.1

                              Verovelvollisen tai verovelvollisen työntekijän pääsymaksut

                              8.2

                              Jonkun muun henkilön kuin verovelvollisen tai verovelvollisen työntekijän matkakustannukset

                     Koodi 9.   Ylellisyys-, huvi- ja edustuskustannukset

                              9.1

                              Alkoholin osto

                              9.2

                              Tupakkatuotteiden osto

                              9.3

                              Vastaanotto- ja huvikustannukset

                              9.3.1

                              Mainostamistarkoituksessa

                              9.3.2

                              Muussa kuin mainostamistarkoituksessa

                              9.4

                              Huvialusten huoltokustannukset

                              9.5

                              Taide-, keräily- ja antiikkiesineisiin liittyvät kustannukset

                              9.6

                              Ylellisyys-, huvi- ja edustuskustannukset mainostamistarkoituksessa

                              9.7

                              Muut kuin 9.1, 9.2 ja 9.3 kohdassa tarkoitetut ylellisyys-, huvi- ja edustuskustannukset

                     Koodi 10.   Muut

                              10.1

                              Työkalut

                              10.2

                              Takuuaikana tehtävät korjaukset

                              10.3

                              Koulutukseen liittyvät palvelut

                              10.4

                              Omaisuuteen kohdistuvat työsuoritukset

                              10.4.1

                              Kiinteään omaisuuteen kohdistuvat työsuoritukset

                              10.4.2

                              Asuntona käytettävään kiinteään omaisuuteen kohdistuvat työsuoritukset

                              10.4.3

                              Muuhun kuin koodin 3 irtaimeen omaisuuteen kohdistuvat työsuoritukset

                              10.5

                              Omaisuuden osto tai vuokraus

                              10.5.1

                              Kiinteän omaisuuden osto tai vuokraus

                              10.5.2

                              Asuntona, harrastustilana tai vapaa-ajanviettopaikkana käytettävän kiinteän omaisuuden osto tai vuokraus

                              10.5.3

                              Sellaisen irtaimen omaisuuden osto tai vuokraus, joka liittyy asuntona, harrastustilana tai vapaa-ajanviettopaikkana käytettävään kiinteään omaisuuteen tai jota käytetään asuntona, harrastustilana tai vapaa-ajanviettopaikkana käytettävän kiinteän omaisuuden yhteydessä

                              10.5.4

                              Muun kuin koodin 2 irtaimen omaisuuden osto tai vuokraus

                              10.6

                              Veden, kaasun tai sähkön toimittaminen jakeluverkon kautta

                              10.7

                              Vähäarvoiset lahjat

                              10.8

                              Toimistomenot

                              10.9

                              Messuille, seminaareihin ja koulutukseen tai ammatilliseen koulutukseen osallistuminen

                              10.9.1

                              Messut

                              10.9.2

                              Seminaarit

                              10.9.3

                              Koulutus

                              10.9.4

                              Ammatillinen koulutus

                              10.10

                              Eläin- ja maataloustuotteita koskevat kiinteät lisämaksut

                              10.11

                              Postin lähettämisestä EU:n ulkopuolelle aiheutuvat kustannukset

                              10.12

                              Faksi- ja puhelinkustannukset asumisen yhteydessä

                              10.13

                              Matkanjärjestäjän hankkimat tavarat ja palvelut, jotka välittömästi koituvat matkustajan hyväksi

                              10.14

                              Muut kuin 1.6 kohdassa tarkoitetut jälleenmyyntiä varten ostetut tavarat

                              10.15

                              Muut kuin 6.6 ja 7.4 kohdassa tarkoitetut jälleenmyyntiä varten ostetut palvelut

                              10.16

                              Omaisuuteen kohdistuvat työsuoritukset

                              10.16.1

                              Asuntona, harrastustilana tai vapaa-ajanviettopaikkana käytettävään kiinteään omaisuuteen kohdistuvat työsuoritukset

                              10.16.2

                              Muuhun kuin 10.16.1 kohdassa tarkoitettuun kiinteään omaisuuteen kohdistuvat työsuoritukset

                              10.16.3

                              Sellaiseen irtaimeen omaisuuteen kohdistuvat työsuoritukset, joka liittyy 10.16.1 kohdassa tarkoitettuun kiinteään omaisuuteen tai jota käytetään 10.16.1 kohdassa tarkoitetun kiinteän omaisuuden yhteydessä

                              10.16.4

                              Muuhun kuin 10.16.3 kohdassa tarkoitettuun irtaimeen omaisuuteen kohdistuvat työsuoritukset

                              10.17

                              Omaisuuteen liittyvät kustannukset

                              10.17.1

                              Asuntona, harrastustilana tai vapaa-ajanviettopaikkana käytettävään kiinteään omaisuuteen liittyvät kustannukset

                              10.17.2

                              Muuhun kuin 10.17.1 kohdassa tarkoitettuun kiinteään omaisuuteen liittyvät kustannukset

      LIITE IV

         Asetuksen (EU) N:o 904/2010 49 artiklan 3 kohdassa tarkoitetun, jäsenvaltioiden komissiolle toimittaman tiedonannon malli

         Jäsenvaltio

         Vuosi

         Osa A:   Jäsenvaltiokohtaiset tilastot:

                  7–12 artikla

                  15 artikla

                  16 artikla

                  25 artikla

                  Kohta

                  1

                  2

                  3

                  4

                  5

                  6

                  7

                  8

                  9

                  10

                  11

                  12

                  13

                  Vastaanotetut tietopyynnöt

                  Lähetetyt tietopyynnöt

                  Myöhässä saadut vastaukset ja ilman vastausta jääneet

                  Kuukauden kuluessa vastaanotetut vastaukset

                  Vastaanotetut 12 artiklan mukaiset ilmoitukset

                  Vastaanotetut oma-aloitteisesti toimitetut tiedot

                  Oma-aloitteisesti lähetetyt tiedot

                  Vastaanotetut palautepyynnöt

                  Lähetetty palaute

                  Lähetetyt palautepyynnöt

                  Vastaanotettu palaute

                  Vastaanotetut hallinnolliset tiedoksiantamispyynnöt

                  Lähetetyt hallinnolliset tiedoksiantamispyynnöt

                  AT

                  BE

                  BG

                  CY

                  CZ

                  DE

                  DK

                  EE

                  EL

                  ES

                  FI

                  FR

                  GB

                  HU

                  IE

                  IT

                  LT

                  LU

                  LV

                  MT

                  NL

                  PL

                  PT

                  RO

                  SE

                  SI

                  SK

                  Yhteensä

         Osa B:   Muut kokonaistilastot

                     Toimijoita koskevat tilastot

                  14

                  Sellaisten toimijoiden lukumäärä, jotka ovat ilmoittaneet yhteisöhankintoja kalenterivuoden aikana

                  15

                  Sellaisten toimijoiden lukumäärä, jotka ovat ilmoittaneet tavaroiden ja/tai palvelujen yhteisömyyntiä kalenterivuoden aikana

                     Tarkastuksia ja pyyntöjä koskevat tilastot

                  16

                  Kuinka monta kertaa neuvoston asetuksen (EU) N:o 904/2010 28 artiklaa (läsnäolo virastoissa ja osallistuminen hallinnollisiin tutkimuksiin muissa jäsenvaltioissa) on käytetty

                  17

                  Kuinka monta samanaikaista tarkastusta on tehty jäsenvaltion aloitteesta (neuvoston asetuksen (EU) N:o 904/2010 29 ja 30 artikla)

                  18

                  Kuinka moneen samanaikaiseen tarkastukseen jäsenvaltio on osallistunut (neuvoston asetuksen (EU) N:o 904/2010 29 ja 30 artikla)

                     Ilman edeltävää pyyntöä tapahtuvaa automaattista tietojenvaihtoa koskevat tilastot (komission uudelleenlaadittu asetus (EU) N:o 79/2012)

                  19

                  Kuinka monta alv-tunnistetta on myönnetty verovelvollisille, jotka eivät ole sijoittautuneet jäsenvaltioonne (asetuksen (EU) N:o 79/2012 3 artiklan 1 kohdan a alakohta)

                  20

                  Muille jäsenvaltioille uusista kulkuvälineistä toimitettujen tietojen määrä (asetuksen (EU) N:o 79/2012 3 artiklan 2 kohta)

                     Vapaaehtoiset kohdat (vapaamuotoinen teksti)

                  21

                  Mahdollinen muu (automaattinen) tietojenvaihto, jota ei ole mainittu edellisissä kohdissa

                  22

                  Hallinnollisesta yhteistyöstä saatu hyöty ja/tai tulokset

      LIITE V

         Kumotut asetukset

                  Komission asetus (EY) N:o 1925/2004
                  (EUVL L 331, 5.11.2004, s. 13.)

                  Komission asetus (EY) N:o 1792/2006
                  (EUVL L 362, 20.12.2006, s. 1.)

                  Komission asetus (EY) N:o 1174/2009
                  (EUVL L 314, 1.12.2009, s. 50.)

      LIITE VI

         Vastaavuustaulukko

                  Asetus (EY) N:o 1925/2004

                  Asetus (EY) N:o 1174/2009

                  Tämä asetus

                  1 artikla

                  1 artikla

                  2 artikla

                  —

                  3 artiklan 1 ja 2 kohta

                  2 artiklan 1 ja 2 kohta

                  3 artiklan 3, 4 ja 5 kohta

                  —

                  4 artiklan 1 ja 2 kohta

                  3 artiklan 1 ja 2 kohta

                  4 artiklan 3, 4 ja 5 kohta

                  —

                  5 artiklan ensimmäinen kohta

                  4 artikla

                  5 artiklan toinen kohta

                  —

                  6 artikla

                  5 artikla

                  7 artikla

                  6 artikla

                  8 artikla

                  —

                  9 artikla

                  11 artikla

                  10 artikla

                  12 artikla

                  11 artikla

                  14 artikla

                  Liite

                  Liite IV

                  1 artikla

                  8 artikla

                  2 artikla

                  9 artikla

                  3 artikla

                  10 artikla

                  Liite

                  Liite III


title: Komission täytäntöönpanoasetus (EU) 2017/837, annettu 17 päivänä toukokuuta 2017, yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi annetun täytäntöönpanoasetuksen (EU) 2015/1998 puolan- ja ruotsinkielisten toisintojen oikaisemisesta (ETA:n kannalta merkityksellinen teksti. )

text:
               18.5.2017

               FI

               Euroopan unionin virallinen lehti

               L 125/3

         KOMISSION TÄYTÄNTÖÖNPANOASETUS (EU) 2017/837,
   annettu 17 päivänä toukokuuta 2017,
   yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi annetun täytäntöönpanoasetuksen (EU) 2015/1998 puolan- ja ruotsinkielisten toisintojen oikaisemisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 300/2008 (1) ja erityisesti sen 4 artiklan 3 kohdan,
   sekä katsoo seuraavaa:

               (1)

               Komission täytäntöönpanoasetuksen (EU) 2015/1998 (2) puolankielisessä toisinnossa on virhe liitteen 11.4.3 kohdan a alakohdassa koskien luetteloa valmiuksista, joiden osalta edellytetään määräaikaiskoulutusta tietyin väliajoin.

               (2)

               Täytäntöönpanoasetuksen (EU) 2015/1998 ruotsinkielisessä toisinnossa on virhe liitteen 8.1.1.2 ja 9.1.1.3 kohdassa koskien vaatimusta turvatarkastuksen uusimisesta; 8.3.1 kohdassa koskien toimitusvaatimuksen kohdetta; 9.1.3.5 kohdan b alakohdan ensimmäisessä kappaleessa koskien varmentamismenetelmän laajuutta; 9.3.1 kohdassa koskien toimitusvaatimuksen kohdetta sekä 11.2.3.1 kohdan johdantolauseessa koskien koulutusvaatimuksen piiriin kuuluvia henkilöitä.

               (3)

               Sen vuoksi täytäntöönpanoasetuksen (EU) 2015/1998 puolan- ja ruotsinkieliset toisinnot olisi oikaistava asianmukaisesti. Muita kielitoisintoja ei muuteta.

               (4)

               Tässä asetuksessa säädetyt toimenpiteet ovat siviili-ilmailun turvaamista käsittelevän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla

      (ei koske suomenkielistä toisintoa)

   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä toukokuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 97, 9.4.2008, s. 72.

      (2)  Komission täytäntöönpanoasetus (EU) 2015/1998, annettu 5 päivänä marraskuuta 2015, yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi (EUVL L 299, 14.11.2015, s. 1).


title: Neuvoston täytäntöönpanoasetus (EU) N:o 86/2013, annettu 31 päivänä tammikuuta 2013 , Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä annetun asetuksen (EU) N:o 753/2011 11 artiklan 4 kohdan täytäntöönpanosta

text:
               1.2.2013

               FI

               Euroopan unionin virallinen lehti

               L 32/5

         NEUVOSTON TÄYTÄNTÖÖNPANOASETUS (EU) N:o 86/2013,
   annettu 31 päivänä tammikuuta 2013,
   Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä annetun asetuksen (EU) N:o 753/2011 11 artiklan 4 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä 1 päivänä elokuuta 2011 annetun neuvoston asetuksen (EU) N:o 753/2011 (1) ja erityisesti sen 11 artiklan 4 kohdan,
   sekä katsoo seuraavaa:

               (1)

               Neuvosto hyväksyi 1 päivänä elokuuta 2011 asetuksen (EU) N:o 753/2011.

               (2)

               Yhdistyneiden kansakuntien turvallisuusneuvoston päätöslauselman 1988 (2011) 30 kohdan nojalla perustettu turvallisuusneuvoston komitea on 19 ja 28 päivänä joulukuuta 2012 ja 15 päivänä tammikuuta 2013 muuttanut luetteloa henkilöistä, ryhmistä, yrityksistä ja yhteisöistä, joihin kohdistetaan rajoittavia toimenpiteitä.

               (3)

               Asetuksen (EU) N:o 753/2011 liite I olisi näin ollen muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 753/2011 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä tammikuuta 2013.

            Neuvoston puolesta

            Puheenjohtaja

         C. ASHTON

      (1)  EUVL L 199, 2.8.2011, s. 1.

      LIITE
      I   Korvataan asetuksen (EU) N:o 753/2011 liitteessä I olevassa luettelossa oleva alla mainittua henkilöä koskeva merkintä seuraavasti:
      A.   Talebania lähellä olevat henkilöt

         Badruddin Haqqani (alias Atiqullah).

         Osoite: Miram Shah, Pakistan. Syntymäaika: Noin 1975–1979. Syntymäpaikka: Miramshah, Pohjois-Waziristan, Pakistan. Muita tietoja: a) Haqqani-verkoston operatiivinen komentaja ja Taleban-neuvoston (shura) jäsen Miram Shahissa; b) On auttanut johtamaan iskuja Kaakkois-Afganistanin kohteisiin; c) Jalaluddin Haqqanin poika, Sirajuddin Jallaloudine Haqqanin ja Nasiruddin Haqqanin veli, Khalil Ahmed Haqqanin veljenpoika. d) Ilmoitettu kuolleen vuoden 2012 elokuun loppupuolella. YK nimennyt:11.5.2011.

         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

      Badruddin Haqqani on operatiivinen komentaja Haqqani-verkostossa, joka on Talebanin kanssa liittoutunut taistelijoiden ryhmittymä ja toimii Pakistanin liittovaltion heimoalueilla sijaitsevasta Pohjois-Waziristanista käsin. Haqqani-verkosto on ollut kapinallisten toiminnan eturintamassa Afganistanissa ja on vastuussa monista merkittävistä iskuista. Haqqani-verkoston johdon muodostavat sen perustajan Jalaluddin Haqqanin kolme vanhinta poikaa. Jalaluddin Haqqani liittyi Mullah Mohammed Omarin Taleban-hallintoon 1990-luvun puolivälissä. Badruddin on Jalaluddinin poika ja Nasiruddin Haqqanin ja Sirajuddin Haqqanin veli sekä Mohammad Ibrahim Omarin ja Khalil Ahmed Haqqanin veljenpoika.
      Badruddin auttaa Talebanin kanssa liittoutuneita kapinallisia ja ulkomaalaisia taistelijoita tekemään iskuja Afganistanin kaakkoisosissa oleviin kohteisiin. Badruddin kuuluu Miram Shahin Taleban-neuvostoon (shura), jonka määräysvallassa Haqqani-verkoston toiminnat ovat.
      Badruddinin oletetaan olevan tärkeimpiä sotilasjohtajia ja itsemurhaiskujen suunnittelijoita Haqqani-verkostossa, jonka komennossa on noin 1 000 taistelijaa. Verkosto on vastuussa suuresta määrästä iskuja, jotka on toteutettu Afganistanin itäosassa ja Kabulissa. Badruddinin katsotaan olleen suoraan osallisena ulkomaalaisiin ja Afganistanin joukkoihin sekä siviileihin kohdistuneisiin iskuihin. Hän toimii tiiviissä yhteistyössä muiden terroristijärjestöjen, kuten Al-Qaidan ja Uzbekistanin islamilaisen liikkeen, kanssa.
      Badruddinin uskotaan myös vastaavan ihmisten kaappauksista Haqqani-verkostossa. Hän on ollut vastuussa monien afgaanien ja ulkomaalaisten kaappauksista Afganistanin ja Pakistanin raja-alueella.
      II   Poistetaan asetuksen (EU) N:o 753/2011 liitteessä I olevassa luettelossa olevat alla mainittuja henkilöitä koskevat kohdat.
      A.   Talebania lähellä olevat henkilöt

                  1.

                  Abdul Razaq Ekhtiyar Mohammad.

                  2.

                  Zabihullah Hamidi (alias Taj Mir).

                  3.

                  Abdul Wahab Abdul Ghafar (alias Abdul Wahab).


title: Komission täytäntöönpanoasetus (EU) 2017/138, annettu 16 päivänä tammikuuta 2017, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Raclette de Savoie (SMM))

text:
               27.1.2017

               FI

               Euroopan unionin virallinen lehti

               L 22/6

         KOMISSION TÄYTÄNTÖÖNPANOASETUS (EU) 2017/138,
   annettu 16 päivänä tammikuuta 2017,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Raclette de Savoie (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Ranskan hakemus nimityksen ”Raclette de Savoie” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Ranskan viranomaiset ilmoittivat 23 päivänä marraskuuta 2015 päivätyllä kirjeellä komissiolle, että asetuksen (EU) N:o 1151/2012 15 artiklan 4 kohdan mukainen siirtymäkausi, joka päättyy 31 päivänä joulukuuta 2017, oli myönnetty kahdelle niiden alueelle sijoittautuneelle toimijalle, jotka täyttävät kyseisen artiklan vaatimukset. Kansallisen vastaväitemenettelyn aikana kyseiset toimijat, jotka ovat laillisesti pitäneet tuotetta ”Raclette de Savoie” kaupan jatkuvasti vähintään viiden vuoden ajan siihen asti, kun hakemus toimitettiin, esittivät vastaväitteet, jotka liittyivät kuiva-aineen rasvapitoisuuden vaihteluväliin juustossa sekä vihannan karkearehun pakolliseen vähimmäisosuuteen lypsylehmien perusannoksessa. Kyseessä ovat seuraavat toimijat: SCA des producteurs de Reblochon de la vallée de Thônes, Route d'Annecy BP 38, 74230 Thones ja GAEC Le Seysselan, Vallod, 74190 Seyssel.

               (3)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Raclette de Savoie” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Raclette de Savoie” (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.3 ”Juustot” tuotteeseen.
   2 artikla
   Edellä 1 artiklassa tarkoitettu suoja ei vaikuta nimityksen ”Raclette de Savoie” eritelmän hyväksymisestä 29 päivänä lokakuuta 2015 annetun ja 7 päivänä marraskuuta 2015 Ranskan tasavallan virallisessa lehdessä asetuksen (EU) N:o 1151/2012 15 artiklan 4 kohdan mukaisesti julkaistun säädöksen mukaiseen siirtymäkauteen, jonka Ranska myönsi mainitun artiklan vaatimukset täyttäville toimijoille.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä tammikuuta 2017.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 261, 19.7.2016, s. 16.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) N:o 632/2011, annettu 29 päivänä kesäkuuta 2011 , kolmansista maista tuotavan muun tavallisen vehnän kuin korkealaatuisen vehnän yhteisön tariffikiintiöiden avaamisesta ja hallinnointitavasta annetun asetuksen (EY) N:o 1067/2008 säännöksistä poikkeamisesta vuonna 2011

text:
               30.6.2011

               FI

               Euroopan unionin virallinen lehti

               L 170/18

         KOMISSION TÄYTÄNTÖÖNPANOASETUS (EU) N:o 632/2011,
   annettu 29 päivänä kesäkuuta 2011,
   kolmansista maista tuotavan muun tavallisen vehnän kuin korkealaatuisen vehnän yhteisön tariffikiintiöiden avaamisesta ja hallinnointitavasta annetun asetuksen (EY) N:o 1067/2008 säännöksistä poikkeamisesta vuonna 2011
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 144 artiklan yhdessä sen 4 artiklan kanssa,
   sekä katsoo seuraavaa:

               (1)

               Kolmansista maista tuotavan muun tavallisen vehnän kuin korkealaatuisen vehnän yhteisön tariffikiintiöiden avaamisesta ja hallinnointitavasta sekä neuvoston asetuksen (EY) N:o 1234/2007 säännöksistä poikkeamisesta 30 päivänä lokakuuta 2008 annetun komission asetuksen (EY) N:o 1067/2008 (2) 3 artiklan 1 kohdassa vahvistetaan, että 2 989 240 tonnin vuotuinen tuontikiintiö jaetaan kolmeen alakiintiöön seuraavasti: 572 000 tonnia Yhdysvalloille, 38 853 tonnia Kanadalle ja 2 378 387 tonnia muille kolmansille maille.

               (2)

               Asetuksen (EY) N:o 1067/2008 3 artiklan 3 kohdassa säädetään, että muiden kolmansien maiden 2 378 387 tonnin suuruinen alakiintiö III jaetaan neljään kolmikuukautiseen osajaksoon, jotka kattavat muun muassa osajakson nro 3, joka alkaa 594 597 tonnin määrältä 1 päivänä heinäkuuta ja päättyy 30 päivänä syyskuuta, sekä osajakson nro 4, joka alkaa 594 596 tonnin määrältä 1 päivänä lokakuuta ja päättyy 30 päivänä joulukuuta.

               (3)

               Kun otetaan huomioon markkinatilanne, osajakso nro 3 ja osajakso nro 4 olisi unionin markkinoiden viljahankintojen helpottamiseksi yhdistettävä yhdeksi osajaksoksi, joka kattaa osajaksojen nro 3 ja nro 4 yhteenlasketun määrän eli 1 189 193 tonnia.

               (4)

               Sen vuoksi asetuksesta (EU) N:o 1067/2008 olisi poikettava vuonna 2011.

               (5)

               Jotta tuontitodistusten myöntämismenettelyä voidaan hallinnoida tehokkaasti 1 päivästä heinäkuuta 2011 alkaen, tämän asetuksen on tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

               (6)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Poiketen siitä, mitä asetuksen (EY) N:o 1067/2008 3 artiklan 3 kohdan c alakohdassa säädetään, vuonna 2011 osajakso nro 3 alkaa 1 päivänä heinäkuuta 2011 ja päättyy 31 päivänä joulukuuta 2011 ja kattaa 1 189 193 tonnia.
   Poiketen siitä, mitä asetuksen (EY) N:o 1067/2008 3 artiklan 3 kohdan d alakohdassa säädetään, osajakso nro 4 poistetaan vuonna 2011.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 31 päivään joulukuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä kesäkuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 299, 16.11.2007, s. 1.

      (2)  EUVL L 290, 31.10.2008, s. 3.